CELEX: 62016TA0730
Language: lt
Date: 2019-03-13 00:00:00
Title: Byla T-730/16: 2019 m. kovo 13 d. Bendrojo Teismo sprendimas byloje Espírito Santo Financial Group/ECB (Galimybė susipažinti su dokumentais — Sprendimas 2004/258/EB — Dokumentai, susiję su 2014 m. rugpjūčio 1 d. ECB sprendimu dėl Banco Espírito Santo SA — Atsisakymas iš dalies susipažinti — Išimtis, susijusi su ECB sprendimą priėmusių organų pasitarimo konfidencialumu — Išimtis, susijusi su Sąjungos ar valstybės narės finansine, monetarine ar ekonomine politika — Išimtis, susijusi su Sąjungos ar valstybės narės finansinės sistemos stabilumu — Išimtis, susijusi su komercinių interesų apsauga — Išimtis, susijusi su vidaus reikmėms skirtais dokumentais — Pareiga motyvuoti)

29.4.2019   
            
            
               LT
            
            
               Europos Sąjungos oficialusis leidinys
            
            
               C 148/44
            
         
      2019 m. kovo 13 d. Bendrojo Teismo sprendimas byloje Espírito Santo Financial Group/ECB
      (Byla T-730/16) (1)
      
      (Galimybė susipažinti su dokumentais - Sprendimas 2004/258/EB - Dokumentai, susiję su 2014 m. rugpjūčio 1 d. ECB sprendimu dėl Banco Espírito Santo SA - Atsisakymas iš dalies susipažinti - Išimtis, susijusi su ECB sprendimą priėmusių organų pasitarimo konfidencialumu - Išimtis, susijusi su Sąjungos ar valstybės narės finansine, monetarine ar ekonomine politika - Išimtis, susijusi su Sąjungos ar valstybės narės finansinės sistemos stabilumu - Išimtis, susijusi su komercinių interesų apsauga - Išimtis, susijusi su vidaus reikmėms skirtais dokumentais - Pareiga motyvuoti)
      (2019/C 148/40)
      Proceso kalba: anglų
      
         Šalys
      
      
         Ieškovė: Espírito Santo Financial Group SA (Liuksemburgas, Liuksemburgas), atstovaujama advokatų R. Oliveira, S. Estima Martins ir D. Duarte de Campos
      
         Atsakovas: Europos Centrinis Bankas, atstovaujamas F. von Lindeiner ir S. Lambrinoc, padedamų advokato H.-G. Kamann
      
         Dalykas
      
      SESV 263 straipsniu grindžiamas prašymas panaikinti 2016 m. rugpjūčio 31 d. ECB sprendimą, kuriuo iš dalies apribojama galimybė susipažinti su tam tikrais dokumentais, susijusiais su 2014 m. rugpjūčio 1 d. ECB sprendimu dėl Banco Espírito Santo SA.
      
         Rezoliucinė dalis
      
      
                  1.
               
               
                  
                     2016 m. rugpjūčio 31 d. Europos Centrinio Banko (ECB) sprendimas, kuriuo iš dalies apribojama galimybė susipažinti su tam tikrais dokumentais, susijusiais su 2014 m. rugpjūčio 1 d. ECB sprendimu dėl Banco Espírito Santo SA, yra panaikinamas, nes juo atsisakyta leisti susipažinti su kredito suma, nurodyta 2014 m. liepos 28 d. ECB valdančiosios tarybos sprendimo protokolo ištraukose, taip pat su informacija, užtušuota 2014 m. liepos 28 d. ir rugpjūčio 1 d. ECB valdybos pasiūlymuose.
                  
               
            
                  2.
               
               
                  
                     Atmesti likusią ieškinio dalį.
                  
               
            
                  3.
               
               
                  
                     Espírito Santo Financial Group SA ir ECB padengia savo bylinėjimosi išlaidas.
                  
               
            
         (1)  OL C 462, 2016 12 12.